laion/Wikipedia-Exotic huggingface dataset:
כינוי מקור מוגן

כינוי מקור מוגן (באנגלית: Protected designation of origin-PDO) הוא סוג של מעמד גאוגרפי מוגן של האיחוד האירופי ובריטניה שמטרתו לשמר את כינויי המקור של מוצרים הקשורים למזון. הכינוי נוצר בשנת 1992 ומטרתו העיקרית היא לייעד מוצרים שיוצרו, עובדו ופותחו באזור גאוגרפי מסוים, תוך שימוש בידע המוכר של יצרנים מקומיים וחומרי גלם מהאזור הנוגע בדבר. המאפיינים של המוצרים המוגנים קשורים בעיקרם לאזור שלהם. הלוגו האירופי או הבריטי PDO, שהשימוש בו הוא חובה במקרים הרלוונטיים, מתעד את הקישור הזה. תקנה 510/2006 האירופית מיום 20 במרץ 2006 מכירה בעדיפות להקמת מערכת הגנה קהילתית המבטיחה תנאים שווים של תחרות בין היצרנים. תקנה אירופית זו נועדה להבטיח את המוניטין של מוצרים אזוריים, להתאים את ההגנות הלאומיות הקיימות כדי לגרום להן לעמוד בדרישות של ארגון הסחר העולמי, וליידע את הצרכנים כי מוצרים הנושאים את לוגו "כינוי מקור מוגן" עומדים בתנאי הייצור והמקור המצוינים על המוצר. התקנה חלה על מוצרים חקלאיים ומזונות מסוימים שיש לגביהם קשר בין מאפייני המוצר או המזון לבין מקורו הגאוגרפי: הם עשויים להיות יינות, גבינות, מוצרי בשר חזיר, נקניקים, זיתים, בירות, פירות, ירקות, לחמים או מזון לבעלי חיים. מזונות כגון פרמזן, גורגונזולה, גבינת אסיאגו, קממבר דה נורמנדי ושמפניה יכולים להיות מסומנים ככאלה רק אם הם מגיעים מהאזור המיועד. לדוגמה, כדי לשווק תחת כינוי המקור של רוקפור, הגבינה חייבת להיות מעובדת מחלב גולמי מגזע מסוים של כבשים (Lacaune), יש לגדל את בעלי החיים בטריטוריה מסוימת ולעדן את הגבינה המתקבלת באחד המרתפים ברוקפור-סור-סולזון שבחלק הצרפתי של מחוז Aveyron, שם יש "לזרוע" אותה בנבגי עובש (Penicillium roqueforti) שהוכנו מזנים מסורתיים אנדמיים לאותם מרתפים. הלוגו של PDO זמין בכל שפות האיחוד האירופי, וחברות המזון חופשיות להשתמש בלוגו ובקיצור של כל אחת מהגרסאות. דוגמאות לגרסאות בשפות שונות מוצגות להלן: כינוי מקור מבוקר מעמד גאוגרפי מוגן מדיה וקבצים בנושא כינוי מקור מוגן בוויקישיתוף Commission européenne (28 במרץ 2023). "Politique de l'UE en matière de qualité des produits agricoles". {{cite web}}: (עזרה) Barham, Elizabeth; Sylvander, Bertil, eds. (2011). Labels of Origin for Food: Local Development, Global Recognition. CABI. p. 17. ISBN 9781845933777. "REGOLAMENTO (CEE) N. 2081/1992 - regione.sicilia.it". אורכב מ-המקור ב-2014-03-01. נבדק ב-2021-06-05. Catanzaro, Felicetta; Licciardo, Francesco (5 ביולי 2006). "La riforma del Regolamento (CEE) 2081/92 sulla protezione delle indicazioni geografiche e delle denominazioni di origine". agriregionieuropa.univpm.it (באיטלקית). associazione Alessandro Bartola. נבדק ב-24 בפברואר 2022. {{cite web}}: (עזרה) Hughes, Tom; Hughes, Meredith Sayles (2005). Gastronomie!: Food Museums and Heritage Sites of France. Piermont, NH: Bunker Hill Publishing. p. 19. ISBN 1-59373-029-2.
אלחו וידאל-קואדרס רוקה

אלחו וידאל-קואדרס רוקה (בספרדית: Alejo Vidal-Quadras Roca (שם המשפחה נהגה: בּידאל); נולד ב-20 במאי 1945) הוא פיזיקאי קרינה ופוליטיקאי ספרדי. חבר מפלגת ווקס ובעבר חבר וסגן נשיא הפרלמנט האירופי. נורה במרכז מדריד ב-9 בנובמבר 2023. וידאל-קואדרס רוקה, יליד ברצלונה, עשה את ראשית דרכו בפוליטיקה הספרדית במסגרת מפלגת הימין "המפלגה העממית" ובפרלמנט האירופי במסגרת "מפלגת העם האירופית". כיהן במשך חמש עשרה שנים כחבר הפרלמנט האירופי (בין השנים 1999–2014), במהלכן כיהן מ-2004 ועד 2007 כסגן נשיא הפרלמנט האירופי (אנ') הראשון. ב-2014, הודיע כי הוא עוזב את מפלגת העם לטובת מפלגה חדשה, Vox. הוא היה המועמד המוביל מטעם Vox בבחירות לפרלמנט האירופי ב-2014, אך המפלגה נכשלה והוא לא זכה במושב. וידאל-קואדרס רוקה מגדיר את עצמו כליברלי-שמרן. הוא מתפרנס כגמלאי מעבודותיו כפרופסור לשעבר באוניברסיטה וכחבר לשעבר בפרלמנט האירופי. ב-9 בנובמבר 2023 בשעה 13:30, בעת שהלך בכיכר נונייס דה בלבואה במדריד, נורה בפניו בידי אדם שרכב על אופנוע. הוא הועבר במצב קשה לבית החולים שם נותח ומצבו יוצב. וידאל-קואדרס טען כי מאחורי ההתנקשות עומדת איראן, שכן בשל קשריו עם ארגוני אופוזיציה גולים לאיראן הוא אחד הפוליטיקאים הראשונים אותם הכניסה ממשלת איראן ל"רשימת הטרוריסטים" שלה. מדיה וקבצים בנושא אלחו וידאל-קואדרס רוקה בוויקישיתוף פרופיל, באתר הפרלמנט האירופי כמקובל בשמות ספרדיים, מורכב שם המשפחה מפטרונים (וידאל-קואדרס) ומטרונים (רוקה) https://www.elmundo.es/madrid/2023/11/09/654cdd3ee9cf4a02628b45af.html https://www.elmundo.es/espana/2023/11/10/654d531ae4d4d8e77f8b4573.html
20,000 מיל מתחת למים (פירושונים)

האם התכוונתם ל... 20,000 מיל מתחת למים – ספר משנת 1870 מאת ז'ול ורן 20,000 מיל מתחת למים (סרט, 1907) (אנ') - סרט אילם צרפתי 20,000 מיל מתחת למים (סרט, 1916) (אנ') - סרט אילם אמריקאי 20,000 מיל מתחת למים (סרט, 1954) – סרט של אולפני וולט דיסני משנת 1954 בכיכובם של קירק דאגלס וג'יימס מייסון 20,000 מיל מתחת למים (סרט, 1985) (אנ') - סרט טלוויזיה מונפש אוסטרלי 20,000 מיל מתחת למים (סרט, 1997) (אנ') - סרט טלוויזיה אמריקאי 20,000 מיל מתחת למים (סרט, 2002) – סרט הנפשה משנת 2002
קרוטן דה שביניול

קרוטן דה שביניול (בצרפתית: Crottin de Chavignol) היא גבינת עיזים המיוצרת בעמק הלואר. הגבינה היא מקור לגאווה מקומית במקום ייצורה, שביניול (Chavignol) בצרפת הוא כפר בו מתגוררים כמאתיים תושבים. גבינת העיזים בצורת גליל קטן מאזור שביניול מיוצרת מאז המאה ה-16, אך התיעוד הכתוב הקדום ביותר שקיים הוא רק משנת 1829 כאשר שמה ופרטים קצרים על הגבינה תועדו על ידי מפקח מס. האטימולוגיה של השם בעייתית: טענה אחת היא ש-Crottin לקוח מהמילה crot, שמשמעה מנורת שמן קטנה העשויה מחימר שרוף, המזכירה את התבנית המשמשת להכנת הגבינה. הסבר נוסף הוא שגבינת הקרוטן המיושנת-מבוגרת נעשית קשה יותר ושחומה יותר ונוטה להיראות כמו גללים, המילה הצרפתית לבעל חיים שנופל היא crotte ומכאן מקור השם לפי הסבר זה. המוצר מוגן על ידי חותם כינוי מקור מבוקר (בצרפתית: Appellation d’origine contrôlée; בראשי תיבות AOC), למעשה זהו ה-DOL הצרפתי כמו הכינוי מקור מוגן (באנגלית: Protected designation of origin-PDO), קרוטן דה שאביניול מיוצרת היום בשיטות מסורתיות. אם גבינה מסומנת "Crottin de Chavignol", היא חייבת להיות מהאזור סביב Chavignol, והיא צריכה לעמוד בקריטריונים המחמירים של ייצור מסורתי. קרוטן דה שביניול היא עדינה ומעט אגוזית. בצעירותה(Chavignol jeune), המרקם שלה מוצק וקומפקטי, וקליפתה לבנה. כשהיא מבשילה, כלומר מתבגרת (Chavignol bleuté), היא מקבלת טעם חזק יותר ומפתחת קליפה קשה יותר. בהבשלה מלאה (Chavignol affiné), המרקם הופך לפירורי והתבנית על הקליפה הופכת לצבע כחלחל. הגבינה משווקת ונאכלת בכל שלושת שלבי ההבשלה/התבגרות. מדיה וקבצים בנושא קרוטן דה שביניול בוויקישיתוף Detailed at cheese.com resource. See history of the cheese on the local tourist board website. See Chavignol's own marketing website.
ג'ון וארד

האם התכוונתם ל... ג'ון וארד (כומר) – כומר אנגלי ג'ון וארד (פיזיקאי) – פיזיקאי בריטי
איגל רוק אנטרטיינמנט

איגל רוק אנטרטיינמנט (באנגלית: Eagle Rock Entertainment) היא חברת הפקה והפצה בין-לאומית של סרטי מוזיקה ותכנות. היא מפעילה שתי חברות תקליטים (איגל רקורדס וארמורי רקורדס), חברת הפקות בשירות מלא (איגל רוק הפקות) וחברת בת לפרסום מוזיקה (איגל-איי מיוזיק). איגל רוק אנטרטיינמנט נוסדה באפריל 1997 בידי טרי שאנד, ג'וף קמפין וג'וליאן פול, שלושה עמיתים לשעבר בקאסל תקשורת, עם קשר ישיר לברטלסמן מיוזיק גרופ. מאוחר יותר היא נרכשה על ידי אדל רקורדס ובשנת 2001 נמכרה כולה לחברת ההשקעות הבריטית HgCapital תמורת 34 מיליון ליש"ט. בשנת 2007 נרכשו מניות מיעוט מחדש על ידי אדל AG. חטיבת איגל ויז'ן הוקמה בשנת 2000. המטה של איגל רוק אנטרטיינמנט נמצא בלונדון עם משרדים בניו יורק ומשרדים שותפים ברחבי העולם. באפריל 2014, איגל רוק אנטרטיינמנט נרכשה על ידי יוניברסל מיוזיק גרופ. הרכישה של יוניברסל באה בעקבות הרכישה של רוב EMI. טרי שאנד המשיך להוביל את החברה כיו"ר ומנכ"ל מהמטה שלה בלונדון. בשנת 2020, יוניברסל הקימה את אולפני מרקורי שקלטו את איגל רוק אנטרטיינמנט. החברה זכתה בפרס גראמי על הסרט התיעודי When You're Strange ב-2010. אתר האינטרנט הרשמי של איגל רוק אנטרטיינמנט איגל רוק אנטרטיינמנט, במסד הנתונים הקולנועיים IMDb (באנגלית) Eagle Rock Entertainment, UMG (באנגלית אמריקאית) Ben Harrington, ‏US bidders keen to do the Eagle Rock, The Telegraph, 4 October 2006 "24-12-2001: HgCapital backs £34 million management buy-out of Eagle Rock Entertainment" "Edel Acquiring Share In Eagle Rock Entertainment" Universal buys Eagle Rock | Complete Music Update Naman Ramachandran, Universal Music Group Launches Mercury Studios, Alice Webb to Lead, Variety, ‏2020-12-03 (באנגלית אמריקאית) "Past Winners Search: 2010 - 53rd Annual Grammy Awards, Music Video"
איגל רקורדס

איגל רקורדס (באנגלית: Eagle Records) היא חברת תקליטים בריטית, חטיבה של איגל רוק אנטרטיינמנט ובעצמה חברת בת של יוניברסל מיוזיק גרופ. בממלכה המאוחדת מנהלת חברת התקליטים היא לינדזי בראון, לשעבר מנהלת ואן היילן, בעוד שבארצות הברית עומד בראשה מייק קרדן. להלן חלק מהאמנים החתומים או שהיו חתומים בחברת התקליטים: מדיה וקבצים בנושא איגל רקורדס בוויקישיתוף Ed Christman, Universal Music Group Buys Eagle Rock Entertainment, Billboard, ‏2014-04-08 (באנגלית אמריקאית)
החברה הגאוגרפית המלכותית של בלגיה

החברה הגאוגרפית המלכותית של בלגיה (בצרפתית: Société Royale Belge de Géographie) היא אגודה מדעית הפועלת לקידום מדעי הגאוגרפיה. החברה נוסדה ב-27 באוגוסט 1876 בשם החברה הבלגית לגאוגרפיה, ימים ספורים לפני פתיחת הכנס הגאוגרפי (אנ') בבריסל לקידום חקר חלקי תבל שונים. בראשיתה הייתה מעורבת בהשקעה מסחרית במושבות הבלגיות. בשנת 1882 אישר לאופולד השני, מלך הבלגים לברה להוסיף את התואר "המלכותית" לשמהּ. אדריאן דה ז'רלש גילה תחילה את תוכניותיו למשלחת האנטארקטית הבלגית לחברה בשנת 1894, אף כי בהמשך מומנה המשלחת באופן פרטי. בשנת 1900 היו לחברה יותר מאלף חברים, בהם כמה חוקרים, כמו האמריקאי ריצ'רד מוהון. באמצע המאה ה-20 שינתה החברה את יעדיה ממסעות חקר למחקר מדעי ועיוני. החברה מייצגת את בלגיה בחברה האירופית לגאוגרפיה. כתב העת שלה בעשורים האחרונים נודע בשם "BELGEO". החברה הבלגית לגאוגרפיה מעניקה מדליית זהב לגאוגרפים ולחוקרי ארצות בעלי השגים. בהוצאת החברה: Bulletin de la Société Belge de Géographie, 1876-1881 Bulletin de la Société Royale Belge de Géographie, 1882-1961 Revue belge de géographie, 1962-1999 על החברה: Modern Geography: An Encylopaedic Survey. 1991. [1] Barrett-Gaines, Kathryn (1997), "Travel Writing, Experiences, and Silences: What Is Left out of European Travelers' Accounts: The Case of Richard D. Mohun", History in Africa, African Studies Association, 24: 53–70, doi:10.2307/3172018, JSTOR 3172018, S2CID 164350271 Riffenburgh, Beau (2007), Encyclopedia of the Antarctic, CRC Press, ISBN 978-0-415-97024-2 אתר האינטרנט הרשמי של החברה הגאוגרפית המלכותית של בלגיה (בצרפתית) מדיה וקבצים בנושא החברה הגאוגרפית המלכותית של בלגיה בוויקישיתוף SRBG history page "היסטוריה", העמוד ההיסטורי של החברה הגאוגרפית המלכותית של בריסל (SRBG) החברה הגאוגרפית המלכותית הקנדית, אגודות וחברות גאוגרפיות ברחבי העולם אוניברסיטת ווטרלו, נתונים על חברות שנוסדו בשנים 1870 עד 1879 Revue Belge de Géographie – Belgisch Tijdschrift voor Geografie – Belgian Journal of Geography List of publications of EUGEO members רשימת פרסומים של חברי החברה האירופית לגאוגרפיה "אותות הכבוד של קומנדר פירי", ניו יורק טיימס, מיום 18 ביוני 1910, עמ' 18
גבינת פוליני-סן פייר

גבינת פוליני-סן פייר (בצרפתית: Pouligny-Saint-Pierre) היא גבינה צרפתית מחלב עיזים המיוצרת במחוז אנדר שבמרכז צרפת. שמו נגזר מהקומונה של פוליני-סן פייר (צר'), שם היא נוצרה לראשונה במאה ה-18. הגבינה ייחודית, בצורת פירמידה וצבעה חום זהוב עם כתמים של עובש אפור-כחול. היא ידועה לרוב בכינויים "מגדל אייפל" או "פירמידה". יש לה בסיס ריבועי של 6.5  ס"מ, וגובה בסביבות 9 ס"מ ומשקל של 250 גרם. התוכן המרכזי שלה לבן בוהק עם מרקם חלק ומתפורר המערבב טעם חמצמץ ראשוני עם גוונים מלוחים ומתוקים. בחלקה החיצוני יש לה ריח מעופש המזכיר חציר. הגבינה מיוצרת אך ורק מחלב לא מפוסטר. הגבינה מיוצרת הן בייצור פרמייר (בבתי חווה) והן בייצור תעשייתי (מחלבות), כשייצור הפרמייר נושא תווית ירוקה, והייצור התעשייתי תווית אדומה. אזור הייצור שלה קטן יחסית, ומכיל רק 22 קומונות. תהליך הייצור שלה אופייני לגבינות העיזים "הגדולות" של פיי דה לה הלואר. את החלב המוקרש שופכים לתוך תבניות עם חורים לניקוז מי הגבינה. לאחר מכן הגבינה מיובשת במרתף מאוורר היטב עם יישון והבשלה של לפחות שבועיים, אם כי הגבינות הטובות ביותר נשארות ביישון והתבגרות עד חמישה שבועות. הייצור התעשייתי מתבצע כעת בכל ימות השנה. יצרני בתי החווה מייצרים רק בין האביב לבין הסתיו. גבינת פוליני-סן פייר קיבלה מעמד AOC בשנת 1976. 294 טון יוצרו בשנת 2005, מתוכם 55% של בתי חווה. מדיה וקבצים בנושא גבינת פוליני-סן פייר בוויקישיתוף Masui, Kazuko; Tomoko Yamada (1996). French Cheeses. Dorling Kindersley. p. 81. ISBN 0-7513-0896-X. "AOC Pouligny-Saint-Pierre". INAO. "Le Pouligny Saint-Pierre". Maison du Lait. אורכב מ-המקור ב-2007-07-05.
דאיה מאקאווה

דאיה מאקאווה (ביפנית: 前川 黛也; נולד ב-8 בספטמבר 1994 בהירושימה שביפן) הוא כדורגלן יפני המשחק בעמדת השוער בקבוצת ויסל קובה מליגת העל היפנית ובנבחרת יפן. מאקאווה שיחק בקבוצת הכדורגל של אוניברסיטת קנסאי, ובשנת 2017 החל לשחק בקבוצה הבוגרת של ויסל קובה במסגרת ליגת העל היפנית. ב-16 בנובמבר 2023 ערך מאקאווה את הופעת הבכורה שלו בנבחרת יפן, בניצחון 5-0 על נבחרת מיאנמר במסגרת מוקדמות מונדיאל 2026. נכלל בסגל נבחרת יפן לטורניר גביע אסיה 2023. ויסל קובה גביע הקיסר (1): 2019 הסופר קאפ היפני (1): 2020 מדיה וקבצים בנושא דאיה מאקאווה בוויקישיתוף דאיה מאקאווה, ברשת החברתית אקס (טוויטר) דאיה מאקאווה, ברשת החברתית אינסטגרם דאיה מאקאווה, באתר Transfermarkt דאיה מאקאווה, באתר Soccerway דאיה מאקאווה, באתר WorldFootball.net דאיה מאקאווה, באתר National Football Teams דאיה מאקאווה, באתר FootballDatabase.eu דאיה מאקאווה, באתר ESPN 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
קמצ'טקה (נהר)

קמצ'טקה (ברוסית: Камча́тка) הוא הנהר הארוך ביותר בחצי האי קמצ'טקה, הממוקם בקמצ'טקה במזרח הרחוק הרוסי. הנהר זורם לאוקיינוס השקט בעיירה אוסט-קמצ'טסק, בחוף המזרחי של קמצ'טקה. הוא באורך 758 קילומטרים, ויש לו אגן ניקוז של 55,900 קילומטרים רבועים. הנהר עשיר בדגי סלמון, ששימש כמאכל עיקרי ביישובים של האיטלמנים (אנ') הילידים. כמו רוב חצי האי קמצ'טקה, בנהר קמצ'טקה יש אקלים סוב-ארקטי (בשיטת קפן "Dfc") הכולל קיץ קצר, קריר ונוח, וחורף קפוא ומושלג. מדיה וקבצים בנושא קמצ'טקה בוויקישיתוף קמצ'טקה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של רוסיה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
קרן לייבוביץ'

קרן אור לייבוביץ' (נולדה ב-25 ביוני 1973) היא שחיינית ישראלית ואלופה פאראלימפית, בעלת 7 מדליות בהן 4 מדליות זהב. לייבוביץ' נולדה וגדלה בהוד השרון. במהלך שירותה הצבאי נפצעה לייבוביץ' לאחר שנשאה על גבה ילקוט עמוס עם כובד שהשאיר אותה משותקת חלקית בשתי רגליה (דרגת נכות S7), ואיבדה עקב כך את יכולת ההליכה. למרות הפציעה החליטה לייבוביץ' להמשיך ולעסוק בספורט, כפי שעשתה מגיל צעיר, ולהתמקד בתחום אחד - שחייה. לייבוביץ' הגיעה במהלך הקריירה שלה להישגים רבים, וזכתה במספר אליפויות אירופה ובאליפויות עולם בשחייה למרחקים קצרים (50 ו-100 מטר) בסגנונות חופשי וגב. בנוסף זכתה לייבוביץ' ב-7 מדליות פאראלימפיות במשחקים הפאראלימפיים בסידני 2000 ובאתונה 2004. בנוסף שברה מספר פעמים את שיאי העולם בשחייה, בין היתר: שיא עולם במשחה 50 מטר גב בספטמבר 2003, ושיא עולם במשחה 200 מטר גב ביוני 2004. בנוסף לעיסוקה בשחייה, פעלה לייבוביץ' רבות להעלאת המודעות הציבורית לספורט הנכים ולמתן תמיכות לספורטאים בעלי מוגבלויות. בזכות פעולות אלו ובזכות זכיותיה הרבות בתחרויות השונות זכתה להכרה לאומית, וזכתה בפרס מרכז מורשת מנחם בגין ובכבוד להשיא משואה בטקס יום העצמאות בשנת 2004. כמו כן, זכתה בפרס "אנשי השנה" בספורט של ערוץ הספורט. בשנת 2022 זכתה בתואר דוקטור לשם כבוד ממכון ויצמן למדע. לייבוביץ' היא אם חד-הורית לשני זוגות תאומים. מתגוררת בכפר סבא. קרן לייבוביץ', ברשת החברתית פייסבוק פירוט השתתפותה בתחרויות המשחקים הפאראלימפיים באתר הרשמי של IPC (באנגלית) המשך פירוט השתתפותה בתחרויות המשחקים הפאראלימפיים באתר הרשמי של IPC (באנגלית) המשך פירוט השתתפותה בתחרויות המשחקים הפאראלימפיים באתר הרשמי של IPC (באנגלית) רותי שילוני, ‏אחרי 20 שנים בכיסא גלגלים: עמדה על הרגליים כנגד כל הסיכויים, באתר ‏מאקו‏, 8 בנובמבר 2014 יעקב בר-און, ‏קרן לייבוביץ': "לקחת אנשים ולהעמיד אותם על הרגליים זה סגירת מעגל“, באתר מעריב אונליין, 22 ביולי 2019 שיא עולם ליצחק ממיסטלוב; מדליית זהב לקרן לייבוביץ', באתר הארץ, 2 באוגוסט 2001 מדליית זהב לקרן לייבוביץ' באולימפיאדת הנכים, באתר הארץ, 22 בספטמבר 2004 רמי היפש, קרן לייבוביץ' קבעה שיא עולם ב-50 מטר גב באליפות ישראל, באתר הארץ, 17 בספטמבר 2003 רמי היפש, שיא עולם לקרן לייבוביץ' ב-200 מ' גב לנכים - 2:58.55 ד', באתר הארץ, 13 ביוני 2004 רמי היפש, נבחרו מדליקי המשואות ביום העצמאות, באתר הארץ, 10 במרץ 2004 חיים רביבו וקרן לייבוביץ' ספורטאי השנה של ערוץ הספורט, באתר הארץ, 30 במאי 2001
ג'לג'יליא

גָ'לְגִילְיָא (בערבית: جلجيليا, וכן: ג'לג'וּליא) הוא כפר פלסטיני קטן בנפת רמאללה ואל-בירה, הממוקם כ 15 ק"מ צפונית לרמאללה וליד הכביש בין עבוין לסינג'יל, בגובה של כ-775 מ' מעל פני הים. לאחר הסכמי אוסלו בשנת 1995, סווגו 99.3% מאדמות הכפר כשטח A, ורק 0.7% הנותרים סווגו כשטח B. על פי וילנאי, ייתכן שזה היה מיקומה של גלגל הנזכרת במקרא. אם כי יש כמה מקומות אפשריים לאתר המקראי. בכפר ובסביבתו הקרובה נמצאו שברי חרסים מתקופות הברזל, הרומית, הביזנטית ומהתקופה הצלבנית. ברישומי המס העות'מאניים משנת 1596 הכפר נרשם כג'ינג'יליה, שהיה חלק ממחוז ירושלים (אל-קודס) והיו בו 8 בתי אב, כולם מוסלמים, ששילמו מס קבוע של 33.3% על מוצרי חקלאות בסך של 2,600 אקצ'ה. בשנת 1838 אדוארד רובינסון הזכיר את היישוב ג'ילג'יליה ככפר מוסלמי, השוכן במחוז בני זייד, מצפון לירושלים והוא קישר אותו לגִלגל העתיקה. בשנת 1870 מצא ויקטור גרן בכפר Djildjilia (בצרפתית) 200 תושבים. באותה עת לערך, כתב הנוסע אלברט סוצין שהוא מצא ב Dschildschilia (בגרמנית) אוכלוסייה של 49 גברים (בלבד) ב-14 בתים. בשנת 1918, במהלך מלחמת העולם הראשונה, חנה הגדוד העברי ליד הכפר, בדרך לקרבות בבקעת הירדן. על פי מפקד הלשכה המרכזית לסטטיסטיקה של הרש"פ (PCBS) בשנת 2007, חיו בג'לג'יליא 697 תושבים, מתוכם 330 גברים ו-367 נשים, ב-222 יחידות דיור בכפר. שטח האדמה של ג'יליליא הוא 7,499 דונם, מתוכם מעובדים 2,198 דונם והכפר עצמו בנוי על 329 דונם. כאמור, לאחר הסכמי אוסלו בשנת 1995, סווגו 99.3% מאדמות הכפר (7,443 דונם) כשטח A, ורק 0.7% (56 דונם) הנותרים, סווגו כשטח B. חשמל: מאז 1986 הכפר מחובר לחברת חשמל ירושלים והוא מרושת. עם זאת, בשנת 2011, רק כ-85% מהבתים בכפר היו מחוברים לרשת. מים: מאז 1986, הכפר מחובר לחברת המים הירושלמית. עם זאת, בשנת 2011, רק כ-75% מהבתים היו מחוברים לרשת. היתר נסמכו על 80 בורות לאיסוף מי גשם ומים משני מעיינות. ביוב: אין רשת ביוב בכפר והרוב משתמשים בבורות ספיגה. השפכים הנאספים בבורות ספיגה, מוזרמים על ידי מכליות שפכים, ישירות לשטחים פתוחים, או לעמקים סמוכים. מדיה וקבצים בנושא ג'לג'יליא בוויקישיתוף The Applied Research Institute – Jerusalem - ARIJ, Jilijliya Village Profile, 2012 זאב וילנאי, אריאל - אנציקלופדיה לידיעת א"י, 1976, עמ' 1539 Robinson, E.; Smith, E., Biblical Researches in Palestine, Mount Sinai and Arabia Petraea: A Journal of Travels in the year 1838.., כרך 3, Boston: Crocker & Brewster, 1841, עמ' 125, 82 Guérin, V., Description Géographique Historique et Archéologique de la Palestine Vol. 2: Samarie, pt. 2. ., Paris: L'Imprimerie Nationale, 1875, עמ' 168-167 Socin, A., "Alphabetisches Verzeichniss von Ortschaften des Paschalik Jerusalem". in: Zeitschrift des Deutschen Palästina-Vereins, 1879, עמ' 153
חקלאות ביו-דינמית

חקלאות הביו-דינאמית (באנגלית: Biodynamic agriculture) היא שיטה חקלאית לגידול ירקות, פירות, גידולי שדה וגן ויצירת יין, המבוססת על האנתרופוסופיה. חקלאות ביו-דינאמית היא אחת מן הגישות הוותיקות לחקלאות אורגנית, ובדומה אליה החקלאות הביו-דינאמית שמה דגש על פיתוח פריון האדמה, שיתוף פעולה עם תהליכים טבעיים (כמו אויבים טבעיים), שילוב בעלי חיים, ומגוון ביולוגי רחב. מעבר לכלים האורגנים המוכרים, החקלאות הביו-דינאמית מתחשבות בתנועת גרמי השמים השונים, ובמיוחד הירח, ומיקומם סביב האדמה, כמרכיב חשוב בתכנון הזריעה, ההשקיה, הגיזום והקטיף של היבול החקלאי. בנוסף הגישה משתמשת בתכשירים ביו-דינאמים: חומרי דשן וטיוב תהליכים ביולוגים. מחקר אחד שהתקיים משך 40 שנים, של DOK Trail הראה יתרונות וחסרונות שונים בשיטה זו, לדוגמה ההומוס נשאר זמן רב יותר בשיטה הביודינאמית, אך היה פחות יבול. החקלאות הביודינאמית נעזרת במגוון שיטות מחקר מודרניות ואלטרנטיביות . ישנם חוקרים שבעבורם היא נחשבת ללא-מדויקת מבחינה מדעיתעקב התבססותה על עקרונות אנתרופוסופים, שאינם עולים בקנה אחד עם ממצאי המדע המודרני והשיטות המדעיות העכשוויות. החקלאות הביו-דינאמית רואה באדמה אורגניזם חי. מכאן שיש לעשות ככל הניתן על מנת למנוע פגיעה באדמה ובסובב אותה ולכוון את פעילות עבודת האדמה לפעילות מזינה ומחזקת שתאפשר את התפתחותה האורגנית והבריאה לטווח הארוך. חקלאות זו היא חקלאות אורגנית ואקולוגית שאינה עושה כל שימוש בתכשירים כימיים להזנה או להדברה. היא מזינה את האדמה בקומפוסט איכותי, בזבל ירוק ובזבל פרות. החקלאות הביו-דינאמית מזהה תהליך של היחלשות באיכות הזרעים המופקים כיום ובערכם התזונתי של התוצרים החקלאיים בעולם כיום, ולכן היא מקדישה את פעילותה לשינוי תהליך היחלשות זה, על ידי מימוש עקרונותיה האקולוגיים-אורגניים. החקלאות הביו-דינאמית קיימת מאז יוני 1924, עם פתיחת הקורס לחקלאות ביו-דינאמית אותו נתן ד״ר רודולף שטיינר בקוברוויץ, גרמניה. הקורס ניתן בעקבות הבעת דאגתם של קבוצת חקלאים שפנו אל שטיינר לאחר שזיהו את היחלשותם של זרעים ועליה במחלות של בעלי חיים כבר אז. החקלאי הביו-דינאמי לוקח בחשבון בפעילותו את המערך הסביבתי בו הוא פועל - סוג האדמה והתוכן המינרלי שלה, הגזים שבה והיכולת שלה לקלוט מים לתוכה. עונות השנה מהוות גם הן משתנה שיש לקחת בחשבון בפעילות הביו-דינאמית ואף את גרמי השמיים ויחסיהם. מתוך התחשבות במיקום הירח, החקלאי יכול לקבל החלטות כגון: מתי יהיה הזמן המתאים ביותר לזריעה ולשתילה, לעישוב ולהזנה וגם לאיסוף ולקצירה של היבול. לעבודה כזאת קיימים לוחות שנה המודפסים ומוצאים לאור מדי שנה ברחבי העולם (וגם בעברית), על ידי חקלאים שונים. לוחות השנה מבוססים על התבוננות בתנועתם של גרמי השמים. רודולף שטיינר, תרגום: תומר רוזן, חקלאות ביו דינאמית, הוד השרון: אסטרולוג, 1998 מדיה וקבצים בנושא חקלאות ביו-דינמית בוויקישיתוף לירון ישראלי, מהי חקלאות ביודינמית? על קיימות וסביבה ומה שביניהן. פודקאסט איגוד חקלאים ביו-דינמיים בארצות הברית איגוד חקלאים ביו-דינמיים בבריטניה ריכוז מידע על ניסוי הDOK באתר לחקלאות אורגנית בגרמניה [1] ריכוז מחקרים מדעים על חקלאות ביו-דינמית, מתוך מרכז מחקר לחקלאות ביודינאמית בגרמניה [2] [3] ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
Teenage Dream

האם התכוונתם ל... Teenage Dream (אלבום) – אלבום אולפן של קייטי פרי משנת 2010 Teenage Dream (שיר של קייטי פרי) – שיר של קייטי פרי משנת 2010 Teenage Dream: The Complete Confection – אלבום אולפן של קייטי פרי משנת 2012 Teenage Dream (שיר של אוליביה רודריגו) – שיר של אוליביה רודריגו משנת 2023
הבייביסיטריות יוצאות להרפתקאות

האם התכוונתם ל... הבייביסיטריות יוצאות להרפתקאות (סרט, 1987) – סרט קולנוע משנת 1987 הבייביסיטריות יוצאות להרפתקאות (סרט טלוויזיה, 2016) – רימייק משנת 2016
MEASAT

MEASAT ‏ (MEASAT Satellite Systems Sdn. Bhd.) היא חברת תקשורת לווינית ממלזיה. החברה הוקמה בשנת 1993 ומספקת שירותים ללקוחות בכ-150 מדינות. בשנת 1993 ראש ממשלת מלזיה החליט לפתוח שוק התקשרות ליזמים פרטיים. בהמשך של אותה שנה הוקמה חברה Binariang Sdn. Bhd. היא חתמה על חוזה עם יוז איירקראפט על אספקת לווייני תקשורת. הפרויקט קיבל שם "Malaysia East Asia Satellite" או "MEASAT". הפעלת הלוויינים שיפרה ביצועים של תקשורת טלפון והעברת מידע בין החלקים השונים של המדינה. בשנת 1996 החלה לפעול רשת "Astro" של העברת שידורי טלוויזיה דרך לווייני החברה. הלוויין הראשון שוגר בשנת 1996. ממרכז החלל הגיאני. חוזה לייצור הלוויין כלל גם הקמת מרכז בקרה והדרכה לאנשי החברה לתפעול שותף של המערכת. בשנת 2009 מסלול הלוויין שונה והוא עבר לשרת לקוחות באפריקה. בהתאם לכך שמו שונה ל-AFRICASAT-1. הוא פעל עד לשנת 2013. בהתאם לצורכי החברה שוגרו לוויינים נוספים ובסך הכול מספר שיגורים הגיע ל-6 לוויינים. בנוסף לכך נחתם חוזה שימוש ביכולות של לוויין "Thaicom 4" של חברת תקשורת תאילנדית "Thaicom".לצורך כך הוכרז שם מסחרי MEASAT 5. אתר האינטרנט הרשמי של MEASAT (באנגלית) נתונים על לוויינים ושיגורים
סויוז TMA-12M

סויוז TMA-12M (ברוסית:Союз TMA-12M) היא חללית סויוז ששוגרה לחלל ב-26 במרץ 2014 מקוסמודרום בייקונור ונחתה ב-11 בספטמבר 2014. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 39 לתחנת החלל הבין-לאומית. רוסיה אלכסנדר סקבורצוב - מפקד ארצות הברית סטיבן סוונסון - מהנדס טיסה רוסיה אולג ארטמייב - מהנדס טיסה רוסיה אלכסנדר סאמוקוטייב - מפקד רוסיה ילנה סרובה - מהנדסת טיסה ארצות הברית בארי וילמור - מהנדס טיסה חללית "סויוז TMA-12M" שוגרה ב-26 במרץ 2014 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החיבור לתחנת החלל היה מתוכנן להתבצע אחרי 6 שעות טיסה. בגלל בעיות שהתגלו בביצוע תמרון הגעה לתחנת החלל החיבור נדחה. החללית התחברה למודול "פואיסק" של תחנת החלל הבין-לאומית ב-28 במרץ. באותה עת בתחנת החלל שהתה משלחת מס' 39 בפיקוד קואיצ'י וקאטה. צוות החללית הצטרף למשלחת מס' 39 לתחנת החלל הבין-לאומית שהחלה לפעול ב-11 במרץ. בהמשך הם עבור למשלחת מס' 40 "סויוז TMA-12M" נשארה מחוברת לתחנת החלל כחללית חירום. ב-10 בספטמבר 2014 החללית התנתקה מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן. ניתוק החללית מתחנת החלל סימן סיום פעילות משלחת מס' 40. מדיה וקבצים בנושא סויוז TMA-12M בוויקישיתוף מידע על הטיסה תיאור המשימה